  Майя Бывальцева Удмуртиысь зоопарке лыктӥсьёс выль пӧйшурен тодматскыны быгато — айы капибараен. Кызьы вераз иворъёсъя «Удмуртия» агентстволы зоопаркысь дор пӧйшуръёсын ёзэтлэн кивалтӥсез Татьяна Садовникова, сое алигес выль вольере лэзизы, соин ик али ассэ туж шып возе. «Кин ке ӧнерчиос пӧлысь сое одӥг пол Валера нимаз, озьы ик кошкиз. Валера туж кышкась пӧйшур. Со туж яратэ огреч, ӝук, кылсярысь, кӧжылэсь, улмо яратэ. Но али туж кышкась. Ӧнерчиос ужало со бордын, адямилы дышето», — вераз зоопаркысь ӧнерчи. Али Валералы 3,5 ӝыны толэзь. Бадӟым дыръяз 60 килограмм пала луоз но ӝуждалаезъя 80–100 сантиметрозь вуозь. Татьяна Садовниковалэн верамезъя, капибараос туж эшъяськись пӧйшуръёс, дрессировкалы капчиен сётско. Та пӧйшуръёс Шор но Лымшор Америкаысь потэмын бере, соослы шуныт кулэ. Али Валера урамысь вольерын улэ, но кезьыт дыръя сое ворсам интые пыртозы, зоопарке лыктӥсьёс вуоно гужем гинэ адӟыны быгато. Капибара — водосвинка выжыысь тужгес бадӟымез йырйиськись лулос. Удмуртиысь зоопаркын Валера капибара улэ Тегъёс: Мерлык Ижкар Зоопарк Удмуртия пӧйшуръёс  